**Ministru kabineta noteikumu projekta „Grozījumi Ministru kabineta**

**2007. gada 19. jūnija noteikumos Nr. 405 „Putnu gripas uzliesmojuma likvidēšanas un draudu novēršanas kārtība””**

**sākotnējās ietekmes novērtējuma ziņojums (anotācija)**

|  |  |  |  |  |  |
| --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | |
| 1. | Pamatojums | | Veterinārmedicīnas likuma 26. panta pirmā daļa un 27. panta trešā daļa | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Ir stājies spēkā Eiropas Komisijas 2017. gada 14. februāra Īstenošanas lēmums (ES) 2017/263 par riska mazināšanas un pastiprinātiem biodrošības pasākumiem un agrīnās konstatācijas sistēmām attiecībā uz risku, ko rada savvaļas putni saistībā ar augsti patogēnās putnu gripas vīrusu pārnešanu uz mājputniem (turpmāk – Īstenošanas lēmums 2017/263). Īstenošanas lēmuma 2017/263, prasības tika ieviestas Ministru kabineta2015. gada 9. jūnija noteikumos Nr. 291 “Noteikumi par biodrošības pasākumu kopumu dzīvnieku turēšanas vietām” (turpmāk – noteikumi Nr. 291). Īstenošanas lēmums 2017/263 atcēla Komisijas 2005. gada 19. oktobra Lēmumu 2005/734/EK, ar ko nosaka biodrošības pasākumus, lai mazinātu risku, ka ļoti patogēno putnu gripu, ko izraisa A tipa H5N1 apakštipa gripas vīruss, no savvaļas putniem varētu pārnest uz mājputniem un citiem nebrīvē turētiem putniem, un ar ko paredz agrīnas konstatācijas sistēmu īpaši apdraudētos apgabalos (turpmāk – Lēmums 2005/734/EK).  Lēmuma 2005/734/EK prasības ir pārņemtas Ministru kabineta 2007. gada 19. jūnija noteikumu Nr. 405 „Putnu gripas uzliesmojuma likvidēšanas un draudu novēršanas kārtība” (turpmāk – noteikumi Nr. 405) XVIII2 nodaļā, kas nosaka bioloģiskās drošības pasākumus, lai mazinātu augsti patogēno slimības ierosinātāju pārnešanas risku no savvaļas putniem uz mājputniem un citiem nebrīvē turētiem putniem.  Tādējādi ir nepieciešams grozīt noteikumus Nr. 405, svītrojot XVIII2 nodaļu, jo biodrošības prasības, kas jāievēro mājputnu novietnēs, jau ir noteiktas noteikumos Nr. 291.  Papildus minētajam noteikumos Nr. 405 jāizdara šādi grozījumi:  1) jāprecizē vārdkopa “rakstiska atļauja”, nosakot, ka turpmāk tiks izsniegtas atļaujas, bet neminot, kādas formas atļaujas tās ir;  2) jāprecizē noteikumu Nr. 405 50.4.2. apakšpunkts par gaļas pārvietošanas ierobežojumiem aizsardzības zonas teritorijā. No spēkā esošās redakcijas izriet, ka no aizsardzības zonas nav atļauts izvest gaļu, kas iegūta, pirms mājputnu novietnē tika apstiprināts slimības ierosinātājs. Ievērojot veterinārās prasības, šāda norma nav atbilstoša no slimības ierosinātāja etioloģiskā aspekta, jo nav pamata aizliegt izplatīt dzīvnieku izcelsmes pārtikas produktus, ja tie iegūti slimības pirmsinkubācijas periodā.  Spēkā esošajos noteikumos Nr. 405 ir noteikts, ka Pārtikas un veterinārajam dienestam (turpmāk – dienests) atsevišķos gadījumos ir tiesības izsniegt rakstiskas atļaujas dzīvu mājputnu, no tiem iegūtu dzīvnieku izcelsmes pārtikas produktu, dzīvnieku izcelsmes blakusproduktu u.c. produktu pārvietošanai ārpus aizsardzības un uzraudzības zonas, ja ir izpildīti nosacījumi šo mājputnu, mājputnu izcelsmes produktu vai blakusproduktu pārvietošanai. Pēc dienesta sniegtās informācijas, var gadīties, ka vienas dienas laikā izsniedzamas pat vairāk nekā 30 rakstiskas atļaujas, un tas ievērojami palielina administratīvo slogu un tērē finanšu resursus. Lai izpildītu noteikumos Nr. 405 noteikto, dienesta inspektoram katru dienu ir jādodas inspekcijā uz attiecīgo uzņēmumu un jāizsniedz rakstiska atļauja. Tā kā šim nolūkam nepieciešami lieli finanšu resursi, tas neveicina noteikumos Nr. 405 noteikto uzraudzību, jo nauda tiek tērēta tikai dienesta inspektora ceļam uz uzņēmumu un atpakaļ uz iestādi. Tādējādi, lai mazinātu administratīvo slogu, ir pieņemts lēmums noteikumu Nr. 405 tekstā nenoteikt, kāda veida atļauja tiek izsniegta. Ar šo jauno normu administratīvais slogs tiek mazināts tā, ka atļauja mājputnu, mājputnu izcelsmes pārtikas produktu vai dzīvnieku izcelsmes blakusproduktu pārvietošanai tiek izsniegta vienu reizi rakstiskā veidā, bet uzņēmums, kam savu produkciju ir atļauts izvest ārpus aizsardzības vai uzraudzības zonas, tiek iekļauts dienesta oficiālajā tīmekļa vietnē speciālā šim nolūkam paredzētā uzņēmumu sarakstā. Lai izpildītu Administratīvā procesa likumā noteikto, atļauja rakstiskā veidā tiek izsniegta vienu reizi, to nododot adresātam pēc piederības.  Lai saņemtu atļauju izvest mājputnus, mājputnu izcelsmes pārtikas produktus vai dzīvnieku izcelsmes blakusproduktus, īpašnieks ar iesniegumu vispirms vēršas dienestā, un dienesta inspektors pēc inspekcijas pieņem lēmumu uzņēmumu iekļaut vai neiekļaut sarakstā.  Ņemot vērā Āfrikas cūku mēra apkarošanas pasākumu laikā gūto pieredzi, to uzņēmumu sarakstu veidošana, kuriem ir izsniegtas tiesības izplatīt savu produkciju ārpus aizsardzības un uzraudzības zonām, dienesta oficiālajā tīmekļvietnē ir ērts veids, lai administrētu kontroles pasākumus un kontrolētu dzīvnieku izcelsmes pārtikas produktu kravas uz ierobežojumu zonu robežām. Turklāt uz ierobežojumu zonu robežām kravas un to pavaddokumentus kontrolē pašvaldības policijas inspektori, kuriem, izmantojot dienesta oficiālo tīmekļvietni, ir iespēja ātri un ērti iegūt ziņas par uzņēmumiem, kam atļauts savu produkciju izplatīt ārpus ierobežojumu zonu robežām.  Grozījumi veicinās noteikumu Nr.405 mērķa sasniegšanu, ievērojami samazinās administratīvo slogu un finanšu resursus.  Ievērojot minēto, ir sagatavots Ministru kabineta noteikumu projekts „Grozījumi Ministru kabineta 2007. gada 19. jūnija noteikumos Nr. 405 „Putnu gripas uzliesmojuma likvidēšanas un draudu novēršanas kārtība”” (turpmāk – noteikumu projekts). | | |
| 3. | Projekta izstrādē iesaistītās institūcijas | | Pārtikas un veterinārais dienests | | |
| 4. | Cita informācija | | Nav. | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | |
| 1. | | Sabiedrības mērķgrupas, kuras tiesiskais regulējums ietekmē vai varētu ietekmēt | | Noteikumu projekta tiesiskais regulējums attiecas uz:  1) dzīvnieku īpašniekiem vai turētājiem, kas audzē vai tur mājputnus – vistas, tītarus, pērļu vistiņas, zosis, pīles, paipalas, baložus, fazānus, irbes un citus putnus nožogotās platībās. Pēc Lauksaimniecības datu centra datiem, Latvijā 2017. gada 1. janvārī bija reģistrētas 4367 mājputnu novietnes (mājputnu īpašnieki);  2) Pārtikas un veterināro dienestu. |
| 2. | | Tiesiskā regulējuma ietekme uz tautsaimniecību un administratīvo slogu | | Projekts šo jomu neskar. |
| 3. | | Administratīvo izmaksu monetārs novērtējums | | Projekts šo jomu neskar. |
| 4. | | Cita informācija | | Nav. |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Projekts šo jomu neskar. | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |  |  |
| --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | |
| Projekts šo jomu neskar. | | | | |
| 1.tabula  Tiesību akta projekta atbilstība ES tiesību aktiem | | | | |
| Projekts šo jomu neskar. | | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Projekts šo jomu neskar. | | | | |
| **VI. Sabiedrības līdzdalība un komunikācijas aktivitātes** | | | | |
| 1. | | | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika ievietots Zemkopības ministrijas tīmekļvietnē no 2017. gada 16. oktobra līdz 2. novembrim. |
| 2. | | | Sabiedrības līdzdalība projekta izstrādē | Noteikumu projekts Zemkopības ministrijas tīmekļvietnē tika skatīts divas reizes. |
| 3. | | | Sabiedrības līdzdalības rezultāti | Komentāri un iebildumi par noteikumu projektu netika saņemti. |
| 4. | | | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** | | | | |
| 1. | | Projekta izpildē iesaistītās institūcijas | | Pārtikas un veterinārais dienests |
| 2. | | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Projektu paredzēts īstenot ar esošajiem personāla resursiem. Papildu štata vietu izveidošana un institūciju reorganizācija nav plānota. |
| 3. | | Cita informācija | | Nav. |

# Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Vecuma-Veco 67027551

[Olita.Vecuma-Veco@zm.gov.lv](mailto:Olita.Vecuma-Veco@zm.gov.lv)